Foto: iStock Buyuk Britaniya parlamenti deputatlari «Sanktsiyalar to‘g‘risida va pul yuvish bilan kurashish choralari haqida»gi qonun loyihasiga «Magnitskiy tuzatishi» tuzatishlarini qabul qilishdi. Bu haqda Buyuk Britaniya TIV rahbari Boris Jonson tvitterda xabar berdi. Tuzatish inson huquqlarining qo‘pol buzilishlari uchun sanksiyalarni nazarda tutadi, bu AQShda 2012 yilda qabul qilingan Magnitskiy aktiga o‘xshashdir. «Parlamentda muhim palla, sababi «Magnitskiy» tuzatishi inson huquqlarining jiddiy buzilishiga qarshi qaratilgan bo‘lib, u sanksiyalar to‘g‘risidagi qonunga qo‘shildi. Bu Birlashgan Qirollikka butun dunyo bo‘ylab jiddiy huquqbuzarliklar uchun javobgar bo‘lgan shaxslarga qarshi tegishli harakatlarni amalga oshirish imkonini beradi», - deya yozgan Jonson. Avvalroq, Britaniya hukumati Rossiyadan bo‘lgan amaldorlarga qarshi «Magnitskiy qonuni»ga o‘xshash qonun loyihasini ishlab chiqish haqidagi qarorga kelishgani xabar berilgandi.